মহেশ বাবু

**ঘট্টমানেনী মহেশ বাবু** একজন ভারতীয় অভিনেতা, প্রযোজক এবং সমাজসেবক। যিনি তেলুগু সিনেমায় কাজ করেন। তিনি ভারতীয় সিনেমার সর্বোচ্চ পারিশ্রমিকপ্রাপ্ত অভিনেতাদের একজন এবং ২০১২ থেকে ২০২৫ সাল পর্যন্ত *[[ফোর্বস ইন্ডিয়া|ফোর্বস ইন্ডিয়ার]]* সেলিব্রিটি ১০০ তালিকায় স্থান পেয়েছেন। তিনি ২৫টিরও বেশি ছবিতে অভিনয় করেছেন এবং বেশ কয়েকটি প্রশংসা পেয়েছেন, যার মধ্যে রয়েছে নয়টি নন্দী পুরস্কার, পাঁচটি ফিল্মফেয়ার পুরস্কার দক্ষিণ এবং চারটি সিমা পুরস্কার।

প্রবীণ অভিনেতা কৃষ্ণের ছোট ছেলে , মহেশ বাবু চার বছর বয়সে *নিদা* (১৯৭৯) নামে একটি তেলুগু ছবিতে একটি ক্যামিও চরিত্রে শিশু শিল্পী হিসেবে আত্মপ্রকাশ করেন । এরপর তিনি *শঙ্খরভম* (১৯৮৭), *বাজার রাউডি*, *মুগ্গুরু কোডুকুলু* (১৯৮৮) এবং *গুদাচারি ১১৭ (১৯৮৯) ছবিতে শিশু শিল্পী হিসেবে অভিনয় করেন। তিনি কোদুকু দিদিনা কাপুরম* ( ১৯৮৯) ছবিতে দ্বৈত ভূমিকায় অভিনয় করেন। এরপর বাবু *বালাচন্দ্রুডু* এবং *আন্না থাম্মুডু* (১৯৯০) ছবিতে অভিনয় করেন । তিনি *রাজাকুমারুডু* (১৯৯৯) ছবিতে প্রধান অভিনেতা হিসেবে আত্মপ্রকাশ করেন যা তাকে সেরা পুরুষ অভিষেকের জন্য নন্দী পুরস্কার জিতে নেয়।

মহেশ অতিপ্রাকৃত নাটক *মুরারি* (২০০১) এবং অ্যাকশন ফিল্ম *ওক্কাডু* (২০০৩) এর মাধ্যমে তার সাফল্য অর্জন করেন, পরবর্তীতে তার অভিনয়ের জন্য তেলুগু-তে তার প্রথম ফিল্মফেয়ার সেরা অভিনেতার পুরস্কার জিতেছিলেন। তিনি অন্যান্য ব্যবসায়িকভাবে সফল চলচ্চিত্রে অভিনয় করেছেন যেমন *আথাডু* (২০০৫), *পোকিরি* (২০০৬), *ডুকুডু* (২০১১), *বিজনেসম্যান* (২০১২), *সীথাম্মা ভাকিটলো সিরিমাল্লে চেট্টু* (২০১৩), *শ্রীমন্থুডু* (২০১৫), *ভারত আনে নেনু* (২০১৮), *মহারুশি* (২০২০), *নেভরুশি* (২০১৮), এবং *সরকারু ভারি পাটা* (২০২২), যার মধ্যে কয়েকটি সর্বকালের সর্বোচ্চ আয়কারী তেলেগু চলচ্চিত্রের মধ্যে স্থান পেয়েছে । *পোকিরি* , *ডুকুডু* , *সিথাম্মা ভাকিটলো সিরিমাল্লে চেট্টু*, এবং *শ্রীমন্থুডুতে* তার অভিনয় তাকে উচ্চ প্রশংসিত করেছে এবং সেরা অভিনেতার জন্য আরও চারটি ফিল্মফেয়ার পুরস্কার পেয়েছে ।

মহেশ বাবু "মহেশ বাবু ফাউন্ডেশন" প্রতিষ্ঠা করেন, যা জীবন রক্ষাকারী জন্মগত হৃদরোগের অস্ত্রোপচারের জন্য অর্থায়নের মাধ্যমে অভাবী শিশুদের সহায়তা করার উপর দৃষ্টি নিবদ্ধ করে । তিনি জি. মহেশ বাবু এন্টারটেইনমেন্ট নামে একটি প্রযোজনা প্রতিষ্ঠানের মালিক। তিনি রেইনবো হসপিটালসের শুভেচ্ছাদূত হিসেবেও যুক্ত । তিনি ২০১৮ সালে গাছিবাউলিতে সাত-স্ক্রিন মাল্টিপ্লেক্স, এএমবি সিনেমার উদ্বোধনের মাধ্যমে এশিয়ান গ্রুপের সাথে অংশীদারিত্বে চলচ্চিত্র প্রদর্শনী ব্যবসায় প্রবেশ করেন। তিনি অভিনেত্রী নম্রতা শিরোদকরের সাথে বিবাহবন্ধনে আবদ্ধ হন। 

## প্রারম্ভিক জীবন এবং শিক্ষা
মহেশ বাবু চেন্নাইয়ে ১৯৭৫ সালের ৯ আগস্ট জন্মগ্রহণ করেন।  তার পিতা তেলুগু চলচ্চিত্র অভিনেতা কৃষ্ণ ঘাট্টামানেনি এবং মা ইন্দিরা দেবী। তার বড় ভাই চলচ্চিত্র অভিনেতা, প্রযোজক রমেশ বাবু ঘাট্টামানেনি। মহেশ বাবুর থেকে বয়সে বড় দুই বোন আছে। পদ্মাবতী ঘাট্টামানেনি এবং অভিনেত্রী, চলচ্চিত্র প্রযোজক মঞ্জুলা ঘাট্টামানেনি। তার কনিষ্ঠা বোন প্রিয়দর্শিনী ঘাট্টামানেনি। মাহেশেরা সকল ভাই বোন ছোটবেলায় শিশু শিল্পী হিসেবে চলচ্চিত্রে অভিনয় করেছেন। মহেশ বাল্যকালের বেশীরভাগ সময় মাদ্রাজে তার নানীর কাছে কাটিয়েছেন।

তার বাবা সব সময় লক্ষ্য রাখতেন যাতে সন্তানেরা যথেষ্ট পরিমাণে তার সান্নিধ্য পায়। এজন্য ছুটির সময়গুলোতে তিনি বাচ্চাদেরকে শ্যুটিং লোকেশান এবং সেটে নিয়ে যেতেন। মহেশ অনেকবার জানিয়েছেন এর ফলেই তার চলচ্চিত্রে অভিনয়ের স্পৃহা জাগে। চলচ্চিত্রের সেট ছিলো তার খেলাঘর। সেজন্য অল্প বয়সে তিনি ক্যামেরার সামনে দাড়াতে ভয় করেন নাই। তিনি তার বড় ভাই রমেশ বাবুর প্রথম চলচ্চিত্র ‘নিদ’ এ ছোট একটি চরিত্রে অভিনয় করেন। তখন তার বয়স মাত্র চার বছর। তিনি তার পিতার পরিচালিত সাতটি চলচ্চিত্রে শিশু শিল্পী হিসেবে অভিনয় করেছেন।

মহেশ চেন্নাইয়ের সেন্ট বেড়েস বিদ্যালয়ে পড়াশুনা করেছেন। তামিল চলচ্চিত্র অভিনেতা সুরিয়া (সিংঘামের নায়ক) তার সহপাঠী ছিলেন। মহেশ চেন্নাইয়ের লয়োলা কলেজ, চেন্নাই থেকে বাণিজ্যে সম্মান ডিগ্রি অর্জন করেন।

## ব্যক্তিগত জীবন
মহেশ বলিউড অভিনেত্রী এবং সাবেক মিস ইন্ডিয়া নম্রতা শিরোদকর এর সাথে পাঁচ বছর প্রেম করেন।  নম্রতা ভামসি চলচ্চিত্রে মাহেষের সহ-শিল্পী হিসেবে কাজ করেন। ২০০৫ সালের ১০ ফেব্রুয়ারি মুম্বাই শহরে তারা বিবাহ বন্ধনে আবদ্ধ হন। তাদের দুটি সন্তান আছে। পূত্র গৌতম কৃষ্ণ(জন্ম ৩১ আগস্ট ২০০৬) এবং কন্যা সিতারা (জন্ম ২০ জুলাই ২০১২)।

## কর্মজীবন

### ১৯৭৯–১৯৯০
মহেশ বাবু তার বড় ভাই রমেশ বাবুর প্রথম চলচ্চিত্র নিদে একটি ছোট চরিত্রে অভিনয়ের মাধ্যমে ১৯৭৯ সালে মাত্র চারবছর বয়সের তার অভিনয় জীবন শুরু করেন।  ১৯৮৩ সালে ৮ বছর বয়সে কড়ি রামাকৃষ্ণা পরিচালিত ছবি পোরাতামে তিনি পূর্ণ অভিনয়ের সুযোগ পান।  মহেশ বাবু শিশু অভিনেতা হিসেবেও বিভিন্ন চলচ্চিত্রে সফলতা লাভ করেন। ১৯৮৭ সালে তিনি প্রথম তার বাবার পরিচালিত চলচ্চিত্রে অভিনয় করেন। ১৯৮৮ সালে মহেশ এবং রমেশ অভিনীত বাজার রাউডি মুক্তি পায়। *Mugguru Kodukulu* (1988) saw him again team up with his brother and father, the father directing them all this time. ১৯৮৯ সালে গুন্ডাচারী ১১৭ তে অভিনয় করেন।  কোদুকু দিদ্দিনা কাপুরামে মহেশ বাবু দ্বৈত চরিত্রে অভিনয় করেন।  বালাচন্দ্রুদু এবং আন্না তাম্মুদু(১৯৯০) তে কিশোর মহেশকে খুঁজে পাওয়া যাবে। এরপর নিজের পড়াশোনার জন্য মহেশ বাবু লোকচক্ষুর অন্তরালে চলে যান।

### ১৯৯৯–২০০৪
১৯৯৯ সালে মহেশ বাবু মহা সাড়ম্বড়ে ফিরে আসেন। রাজু কুমারুডুতে(রাজপুত্র) নায়ক চরিত্রে অভিনয় করেন। ছবিতে তিনি প্রীতি জিন্টার সহ-অভিনেতা ছিলেন। এই ছবিতে অভিনয়ের জন্য তিনি নন্দী পুরস্কার- সেরা নবাগত অভিনেতা বাগিয়ে নেন।  ছবিটি মুক্তি পাওয়ার পরে ভক্ত এবং গণ মাধ্যম তাকে আদর করে “‘প্রিন্স মহেশ’” ডাকতে শুরু করে। তার পরের চলচ্চিত্র যুবরাজু(২০০০ সাল)  একই বছরে ভামসি মুক্তি পায়। এই সিনেমায় নম্রতার সঙ্গে মহেশ কাজ করেন। এই সিনেমার পরেই দুজন প্রেম করা শুরু করেন এবং শেষ পর্যন্ত বিয়ে করেন।
২০০১ সালে মুক্তিপ্রাপ্ত মুরারি তাকে সফলতা এনে দেয়।  এই ছবিতে অভিনয় করে তিনি নন্দী জ্যুরি পুরস্কার জিতে নেন। ২০০২ সালে মুক্তি পায় তাক্কারি দোংগা। এই চলচ্চিত্রে অভিনয়ের জন্য আরেকটি নন্দী স্পেশাল জ্যুরি পুরস্কার জিতে নেন। ২০০২ সালে বব্বি মুক্তি পায়।
এর পরে ভূমিকা চাওলার সাথে অভিনীত চলচ্চিত্র ওক্কাদু মুক্তি পায়। ২০০৩ সালে মুক্তিপাওয়া এই চলচ্চিত্র মহেশ বাবুর অভিনয় জীবনের একটি মাইলফলক। তিনি তার প্রথম ফিল্মফেয়ার পুরস্কার লাভ করেন। এর পরে নিজাম মুক্তি পায়।  মহেশ এই ছবির জন্য নন্দী সেরা অভিনেতার পুরস্কার লাভ করেন। ২০০৪ সালে আমিশা প্যাটেলের সাথে অভিইনীত ন্যানী মুক্তি পায়। ছবিটির প্রযোজক ছিলেন তার বোন মঞ্জুলা। একই বছর মাহেশের ভাই রমেশের প্রযোজিত ছবি অর্জুন মুক্তি পায়। এই ছবিতে আবেগী অভিনয়ের জন্য তিনি নন্দী বিশেষ জ্যুরি পুরস্কার লাভ করেন।

### ২০০৫–২০১০
*আথাদু*তে তৃষা কৃষ্ণানের সাথে জুটি বেঁধে অভিনয় করে মহেশ তার অভিনয়ের জন্য সমালোচকদের প্রশংসা কুড়ান এবং দ্বিতীয় বারের মত  নন্দী পুরস্কার-সেরা অভিনেতা জিতে নেন। ২০০৬ সালে তার বোন মঞ্জুলা এবং বৈষ্ণ একাডেমীর যৌথ প্রযোজনায় নির্মিত ছবি পোকিরিতে অভিনয় করেন। তেলুগু চলচ্চিত্র শিল্পের সকল রেকর্ড ভেঙে **পোকিরি** সর্বাধিক আয় করা চলচ্চিত্রের খ্যাতি অর্জন করতে সক্ষম হয়। এই ছবিতে অভিনয়ের জন্য মহেশ দ্বিতীয় বারের মত ফিল্মফেয়ার সেরা অভিনেতা পুরস্কার (তেলুগু) ব্যাগে ভরতে সমর্থ হন। এই বছরে মুক্তি পাওয়া শাইনিকুডু ছবিতে মহেশের সহ অভিনেত্রী ছিলেন তৃষা। ২০০৭ সালে মহেশ তেলুগু চলচ্চিত্র শিল্পে চলচ্চিত্র নির্মাণে সহায়তার লক্ষ্যে কাজ করেন। তিনি তরুন পরিচালক সুরেন্দর রেড্ডির পরিচালনায় আথিধি সিনেমায় অভিনয় করেন। এই ছবিতে তার সহ অভিনেত্রী ছিলেন অমৃতা রাও। আথিধি মুক্তি পাওয়ার পরে মহেশ পরিবারকে অধিক সময় দিতে শুরু করেন। কারণ তার স্ত্রীর বাবা অসুস্থ হয়ে পড়েন এবং মারা যান। এর কিছুদিন বাদেই তার শ্বাশুড়ী ক্যান্সার হয়ে মারা যান। ২০০৮ সালে বন্ধু ত্রিবিক্রমের পরিচালিত ছবি **জলসায়** তিনি কন্ঠদান করেন।

তিন বছরের দীর্ঘ বিরতির পরে তেলুগু চলচ্চিত্র শিল্পের এই **সুপারস্টার** ২০১০ সালে রূপালি পর্দায় খালেজা নিয়ে ফিরে আসেন। তেলেজ্ঞানা আন্দোলনের কারণে ছবিটির নির্মাণ বারবার পিছিয়ে যেতে থাকে।  ছবিটি মুক্তি পাওয়ায় পর প্রথম তিন দিনেই আড়াইশো কোটি রুপি আয়ে সমর্থ হয়। এই বছরেই মহেশ সামাজিক যোগাযোগ সাইট টুইটার এ ভক্তদের সাথে যোগাযোগ শুরু করেন।

### ২০১১-২০১৭
খালেজা বক্স অফিসে প্রত্যাশিত সাড়া সাগাতে সমর্থ না হওয়ার মহেশ সামান্থা রুথ প্রভুর সাথে জুটি বেঁধে দোকুদু তে অভিনয় শুরু করেন। এই চলচ্চিত্রে মহেশ বাবু একজন সৎ পুলিশ অফিসারের চরিত্রে অভিনয় করেন। দোকুদু বেশ সাড়া জাগায়। *CNN-IBN* তাকে ২০১১ সালের *Actor of the Year* ঘোষণা করে। এই ছবিতে অভিনয়ের সুবাদে তিনি তৃতীয় বারের মত ফিল্মফেয়ার পুরস্কার থলেতে ভরতে সমর্থ হন।
কাজল আগরওয়ালের সাথে জুটি বেঁধে বিজনেসম্যান (২০১২) তে অভিনয় করেন। এই ছবিতে তিনি খল চরিত্রে অভিনয় করেন। তার অভিনয় সম্পর্কে ভারতীয় পত্রিকা দ্যা হিন্দু লেখে, "The film has no frills, no vulgar wastage and the hero is practically in every frame; you hear only his voice, he looks good, sounds good, he also steals the comedian's job." এতে আরো লেখা হয়, "The thrills for the audience, amoral enjoyment arrives with every step that Surya (Mahesh) climbs, he has the uncanny ability to deceive, to lie convincingly on all scales, as though this was second nature. Yet he is compelling when he speaks the truth. Mahesh plays it straight." এই ছবিটিকেও বিশ্বব্যাপী মুক্তি দেয়া হয়। ছবিটি প্রথম দিনেই ১৮৭.৩ মিলিয়ন ভারতীয় রূপী আয় করে। প্রথম সপ্তাহে বিজনেসম্যানের আয় ছিলো  ৬২৯.৪ মিলিয়ন ভারতীয় রূপী। এই ছবিতে মহেশ প্রথমবারের মত গানে কন্ঠ দেন। দক্ষিণ ভারতে রজনীকান্ত এর পরে মহেশ বাবু সর্বাধিক পারিশ্রমিক পাওয়া অভিনেতা।

তার পরবর্তী ছবি শিথাম্মা ভকিতলো শিরিমাল্লে। এই ছবির জন্য তিনি চতুর্থবারের মত ফিল্মফেয়ার সেরা অভিনেতা পুরস্কার জেতেন।

১ বছর বিরতি দিয়ে তিনি ১:নেনোক্কাদিনে নিয়ে ফিরে আসেন।

বর্তমানে তিনি তার পরবর্তী ছবি *[[:en:Brahmotsavam (film)|Brahmotsavam]]*  এর কাজ করছেন।

## চলচ্চিত্র মাধ্যমে

### শুভেচ্ছা দূত
২০০৭ সালে মহেশ বাবু চিরঞ্জীবকে সরিয়ে পানীয় উৎপাদনকারী কোম্পানী থামস আপের সাথে পাঁচ বছরের দূতিয়ালি চুক্তি করেন। এর বিনিময়ে তিনি দশ কোটি ভারতীয় রুপী পান। তিনি নবরত্ন তেল, রয়েল স্ট্যাগ, আমরুতাঞ্জন প্রোভোগ (অন্ধ্রপ্রদেশ) এবং ইউনিভার্সেল, আইডিয়া সেলুলার, জোশ আলুক্কাস, TVS, Vivel, মাহিন্দ্রা ট্রাক্টর, সান্তুর সাবান এবং South India Shopping Mall (দক্ষিণ ভারত) এর শুভেচ্ছা দূত। ২০১২ সালে বলিউড অভিনেতা অক্ষয় কুমার এর বদলে মহেশ বাবুকে থামস আপের জাতীয় ব্রান্ড এমব্যাসাডার ঘোষণা করা হয়।

## চলচ্চিত্র তালিকা

## মনোনয়ন এবং পুরস্কার

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৭৪-এ জন্ম
বিষয়শ্রেণী:ভারতীয় অভিনেতা
বিষয়শ্রেণী:চেন্নাইয়ের অভিনেতা
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:নন্দী পুরস্কার বিজয়ী
বিষয়শ্রেণী:ভারতীয় শিশু অভিনেতা
বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তেলুগু জি সিনে পুরস্কার বিজয়ী
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:ভারতীয় কণ্ঠাভিনেতা
বিষয়শ্রেণী:তেলুগু চলচ্চিত্র প্রযোজক
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:সিনেমা পুরস্কার বিজয়ী
বিষয়শ্রেণী:তেলুগু অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:১৯৭৫-এ জন্ম